Dengon Bismillah kamoe buka web nyoe keu Ureung Aceh... Desainer Aceh nyoe lagee sikrak ukheu nyang di timoeh dengoen hasee Seni Aneuk Aceh, mangat meuarti geutanyoe mandumnyoe dari droe keu droe sampoe Kaneu tuloeng Syedara Masyarakat Bangsa & Ureung Aceh... sampoe dari 5% hasee Desainer Aceh disumbang keu "Aneuk Yatim, Fakir Miskin & Meuseujid"
Kamoe ureung Desainer Aceh nyang ka teuka niebak uroe nyoe meubeuoet jaroe dua blah ateuh jeumala seubagoe saleum teuka dengoen seujahteura geutanyoe keu manbandum rakan Syedara nyang na di lingka ban saboeh Nanggroe Aceh.
Teuka kamoe bak uroe nyoe keu haba sapeukheun geutanyoe tapeugoet nanggroe dari uroe si uroe sampoe troeh aneuk cucoe beu jeut keneubah wasit PoeRabbana deungoen Nabi Muhammad.SAW nyang ka geujunjoeng lee awak awai asoe lhoek indatu geutanyoe di Aceh.
Alhamdulillah... Tabuka haba hate ngoen pikee jinoe kateudoeng saboh website Desainer Aceh keu awak lingka nyang jroeh-jroeh nyang na di Nanggroe Aceh disinoe keuh teumpat ta samboeng meusyedara dalam ta meupakat, tapubuet, tapeugoet lam meubiedeung Desainer Aceh geutanyoe nyang lahee meubudaya dithee Seuramoe Meukkah (Serambi Makkah).
Kamoe lakee meuah meunyoe na salah nibak Syedara-Syedara nyang na di Aceh, mungken na haba nyang hana meukeunoeng di dalam hate kamoe meulakee meuah sigra. Seubab kamoe nyang na di komunitas nyoe mantoeng hina, dina, da'ef ngon fana.
Ateuh ban mandum Syedara nyang kaleuh neudukoeng dengoen neukaloen Desainer Aceh nyoe kamoe meulakee neu trimoeng geunaseh kamoe nyoe. Akhee saleum kamoe meubeuoet jaroe dua blah ateuh jeumala gantoe meuseurah droe nibak Poe to Allah.SWT.